Lav et referat af nedenstående tekst:

Tekst:
Den 37-årig mand fra Aalborg, der i flere år har arbejdet uforstyrret som samarit for børn, selvom han tidligere er dømt for besiddelse af børneporno, er nu igen dømt for besiddelse af børneporno og andre forhold. Manden er også dømt for at at få to børn til at besvime, da han brugte dem som forsøgspersoner. En kvinde og en 13-årig dreng besvimede, da han på den ene lagde et drop og sprøjtede nitroglycerin i munden på den anden. En handling, han ikke havde kvalifikationer til at udføre. Udover de ovenstående overtrædelser har den tidligere samarit også forfalsket et dokument, hvor han har udgivet sig som uddannet paramediciner fra Falck. Den dømte var ikke selv tilstede i retten, men gennem sin forsvarer erkendte han forholdene omkring behandlingerne, der førte til besvimelse. Men han nægtede sig skyldig i besiddelse af børneporno samt dokumentfalsk. Det var en enig domsmandsret, der kendte den 37-årig mand skyldig. Dommen lyder på tre måneders ubetinget fængsel. Udover fængselsstraffen har den dømte tidligere samarit fået en rettighedsfrakendelse, hvilket vil sige at han ikke må være sammen med børn under 18 år i privat og erhvervsmæssig forstand i fem år. Manden har gennem sin forsvarer udbedt sig betænkningstid. Derfor er det endnu uvist, om han accepterer dommen eller anker. I 2012 blev samaritten dømt for besiddelse af en stor mængde børneporno. Han havde dengang mere end 1000 billeder og 40 timers videofilm med børneporno på sin computer. Efter dommen har han siden uforstyrret genoptaget sit arbejde som samarit. Samaritter skal nemlig ikke have en børneattest.

Referat:
I byretten i Aalborg blev en 37-årig mand fra Aalborg i dag idømt tre måneders ubetinget fængsel for blandt andet at få børn til at besvime og for at være i besiddelse af børneporno.